Γιώργος Λάνθιμος

Ο **Γιώργος Λάνθιμος** (Αθήνα, 23 Σεπτεμβρίου 1973) είναι Έλληνας σκηνοθέτης του θεάτρου και του κινηματογράφου.

## Νεανικά χρόνια
Ο Λάνθιμος γεννήθηκε στην Ικαρία και μεγάλωσε στην Αθήνα. Είναι γιος του μπασκετμπολίστα της ομάδας του Παγκρατίου και παίκτη της Εθνικής Ελλάδος, Αντώνη Λάνθιμου. Αρχικά, ακολούθησε τα βήματα του πατέρα του ως καλαθοσφαιριστής της ομάδας του Παγκρατίου, ενώ ξεκίνησε τις σπουδές του στη διοίκηση επιχειρήσεων, τις οποίες εγκατέλειψε για τον κινηματογράφο.

Σπούδασε κινηματογραφική και τηλεοπτική σκηνοθεσία στη Σχολή Σταυράκου στην Αθήνα. Από το 1995 έχει σκηνοθετήσει ταινίες, θεατρικά έργα, videodance, βίντεο κλιπ και αρκετές τηλεοπτικές διαφημίσεις. Ήταν επίσης μέλος της δημιουργικής ομάδας που σχεδίασε την έναρξη και τη λήξη των Ολυμπιακών Αγώνων της Αθήνας το 2004.

## Βραβεία και διακρίσεις
Το 2009, η ταινία του ''Κυνόδοντας'' κέρδισε το βραβείο Ένα Κάποιο Βλέμμα (Prix Un Certain Regard) στο Διεθνές Φεστιβάλ Κινηματογράφου Καννών του 2009. Στις 25 Ιανουαρίου του 2011 ανακοινώθηκε πως ο *Κυνόδοντας* είναι υποψήφιος για το Όσκαρ Ξενόγλωσσης Ταινίας 2010.

Στις 10 Σεπτεμβρίου του 2011 τιμήθηκε με το Βραβείο Osella Καλύτερου Σεναρίου στο Φεστιβάλ της Βενετίας για την ταινία ''Άλπεις.''

Το 2015 με το Βραβείο Κριτών του Φεστιβάλ Καννών για την ταινία *[[Ο Αστακός (ταινία)|Ο Αστακός]]* και το 2018 με τον Αργυρό Λέοντα στο Φεστιβάλ της Βενετίας, για την ταινία *[[Η Ευνοούμενη]]*.

Η συγκεκριμένη ταινία, προτάθηκε επίσης από την Αμερικανική Ακαδημία Κινηματογράφου για 10 Όσκαρ ανάμεσα στα οποία αυτό της καλύτερης ταινίας, καλύτερης σκηνοθεσίας για τον Έλληνα σκηνοθέτη, καλύτερου σεναρίου και καλύτερου πρώτου και δεύτερου γυναικείου ρόλου. Κέρδισε το Όσκαρ πρώτου γυναικείου ρόλου για την ερμηνεία της Ολίβια Κόλμαν.

Στις 9 Σεπτεμβρίου 2023, κέρδισε τον Χρυσό Λέοντα στο Κινηματογραφικό Φεστιβάλ Βενετίας, για την ταινία *[[Poor Things (ταινία)|Poor Things]]* με πρωταγωνίστρια την Έμα Στόουν.

Στις 7 Ιανουαρίου του 2024, η ταινία του Γιώργου Λάνθιμου *Poor Things*, απέσπασε τη Χρυσή Σφαίρα για τη καλύτερη κωμωδία ή μιούζικαλ της χρονιάς.

Στις 10 Μαρτίου 2024, η ταινία *Poor Things* κέρδισε τέσσερα βραβεία Όσκαρ, από τις συνολικά 11 υποψηφιότητες που είχε. Συγκεκριμένα, τα βραβεία Α' Γυναικείου Ρόλου για την ερμηνεία της Έμα Στόουν, Καλύτερου Μακιγιάζ και Κομμώσεως, Καλύτερου Σχεδιασμού Παραγωγής, και Καλύτερων Κοστουμιών.

### Όσκαρ

## Φιλμογραφία

### Κινηματογραφικές ταινίες

* 1995 *Ο βιασμός της Χλόης* (μικρού μήκους)
* 2001 *[[Ο καλύτερός μου φίλος (ταινία, 2001)|Ο καλύτερός μου φίλος]]* (σκηνοθεσία μαζί με τον Λάκη Λαζόπουλο)
* 2001 *Uranisco Disco* (μικρού μήκους)
* 2005 *[[Κινέττα (ταινία)|Κινέττα]]*
* 2009 *[[Κυνόδοντας (ταινία)|Κυνόδοντας]]*
* 2011 ''Άλπεις''
* 2015 *[[Ο Αστακός|Ο αστακός]]*
* 2017 *[[Ο θάνατος του ιερού ελαφιού]]*
* 2018 *[[Η Ευνοούμενη|Η ευνοούμενη]]*
*2019 *Nimic* (μικρού μήκους)
*2022 *[[Βληχή]]* (μικρού μήκους)
*2023 *[[Poor Things (ταινία)|Poor Things]]*
*2024 *[[Ιστορίες καλοσύνης]]*
*2025 *[[Βουγονία (ταινία)|Βουγονία]]*

### Θεατρικές παραστάσεις

* 2002 *D.D.D* του Δημήτρη Δημητριάδη, Θέατρο του Νότου (Αμόρε-Δοκιμές)
* 2004 *[[Blaubart]]* της Dea Loher, Θέατρο Πόρτα
* 2008 *Natura morta in un fosso* του Fausto Paravidino, Θέατρο του Νότου (Αμόρε)
* 2010 *Πλατόνοφ* του Αντόν Τσέχωφ, Εθνικό Θέατρο (Νέα Σκηνή "Νίκος Κούρκουλος")

### Βίντεο κλιπ
Έχει σκηνοθετήσει τα βίντεο κλιπ για τα εξής τραγούδια:

* *Στην Πίσω Τσέπη Του Blue Jean* – Κατερίνα Κυρμιζή (1996)
* *Η Παραμυθένια* – Κατερίνα Κυρμιζή (1997)
* *Ένας φαντάρος σ' ένα τρένο* – Χάρις Αλεξίου (1998)
**Ασημένιος Κύκλος* – Νίκος Γρηγοριάδης (1997)
**Στα Ξαφνικά* – Xaxakes (1997)
**Το Τραγούδι Στον Αέρα* – Καλλιόπη Βέττα (1997)
**Δέκα Εντολές* – Δέσποινα Βανδή (1997)
**Μάταια* – Μαντώ (1997)
**Θέλεις Ή Δεν θέλεις* – Σάκης Ρουβάς (1998)
**Υπήρχες Πάντα* – Σάκης Ρουβάς (1998)
**Δεν Έχει Σίδερα Η Καρδιά Σου* – Σάκης Ρουβάς (1998)
**Η Καρδιά Μου* – Σάκης Ρουβάς (1998)
**Τώρα Μου Μιλάει* – Στέλλα Γεωργιάδου (1998)
**Woman In White* - Αλέξια (1999)
**Άντεξα* - Σάκης Ρουβάς (2000)
**Baby Asteroid* – Leon of Athens (2014)
**Identikit* – Radiohead (2016) (Video Vignette)

### Promos
Έχει σκηνοθετήσει promos για τρεις παραστάσεις του Δημήτρη Παπαϊωάννου:

* *Δράκουλας* (1997)
**"Τραγούδι 99" – Ανθρώπινη Δίψα* (1999)
**For Ever* (2001)

### Διαφημίσεις
Έχει σκηνοθετήσει τις εξής διαφημίσεις για την Aegean Airlines:
* *Έλληνες Στο Λονδίνο* (2006)
**Κρέας Ή Ψάρι* (2006)
**Παρίσι* (2008)
**Κάθε Επιβάτης Και Μία Ιστορία* (2009)
**Οι Ενοχλητικοί Διπλανοί* (2011)

## Προσωπική ζωή
Το 2013, ο Λάνθιμος νυμφεύτηκε μετά από πολύχρονη σχέση την Αριάν Λαμπέντ στο Λονδίνο, σε στενό κύκλο.

## Παραπομπές


## Εξωτερικοί σύνδεσμοι
*Επίσημη ιστοσελίδα
*Γιώργος Λάνθιμος στο Ελληνικό Κέντρο Κινηματογράφου
*Γιώργος Λάνθιμος στο IMDb

Κατηγορία:Έλληνες σεναριογράφοι
Κατηγορία:Έλληνες σκηνοθέτες
Κατηγορία:Καλαθοσφαιριστές Παγκρατίου